NORAKSTS

|  |  |
| --- | --- |
| 28.07.2022. | Nr.10/11 |

**JELGAVAS DOMES 2002. GADA 13. JŪNIJA LĒMUMA NR.12/6 „PAR**

**JELGAVAS PAŠVALDĪBAS SAISTOŠO NOTEIKUMU NR.47 “TERITORIJAS STARP VECO CEĻU, INSTITŪTA IELU, RĪGAS IELU UN SKAUTU IELU DETĀLAIS PLĀNOJUMS” APSTIPRINĀŠANU” ATZĪŠANA PAR SPĒKU ZAUDĒJUŠU UN SAISTOŠO NOTEIKUMU IZDOŠANA**

(ziņo: I.Āboliņa)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – nav**, **ATTURAS – 3** (G.Kurlovičs, A.Rublis, A.Tomašūns),

Jelgavas dome 2002. gada 13. jūnija pieņēma lēmumu Nr.12/6 “Par Jelgavas pašvaldības saistošo noteikumu Nr.47 “Teritorijas starp Veco ceļu, Institūta ielu, Rīgas ielu un Skautu ielu detālais plānojums” apstiprināšanu” (turpmāk – Detālplānojums). Detālplānojuma izstrādes ierosinātājs bija tā brīža zemes gabala Rīgas ielā 11, Jelgavā īpašniece SIA “Sporta komplekss “Zemgale”” (reģistrācijas Nr.43603012859, juridiskā adrese Rīgas iela 11, Jelgava, LV-3002).

Saskaņā ar Zemgales rajona tiesas Jelgavas pilsētas zemesgrāmatu informāciju no zemes gabala Rīgas ielā 11, Jelgavā tika atdalīts zemes gabals Rīgas iela 11B, Jelgava (Zemesgrāmatas I daļas 2.iedaļas ieraksts) un no 2005. gada 13. oktobra ir mainījies zemes gabala Rīgas ielā 11B, Jelgavā īpašnieks (pamats: 2005. gada 26. septembra pirkuma līgums).

Detālplānojuma risinājums paredzēja zemes gabalā Rīgas ielā 11, Jelgavā sporta, atpūtas un darījumu objektu izvietošanu. Detālplānojums ir daļēji īstenots, uzbūvēta Jelgavas ledus halle, atpūtas un sporta komplekss “Zemgale”. Teritorijā gar Rīgas ielu ir izbūvēta tirdzniecības-pakalpojuma ēka “Valdeka”.

2022. gada 20. jūnijā saņemts zemes gabala Rīgas ielā 11B (kadastra Nr.0900 025 0502, platība 12268 m2), Jelgavā īpašnieces SIA “GALERIJA MITTAU” (reģistrācijas Nr.40003726703, juridiskā adrese Krišjāņa Barona iela 11-47, Rīga, LV-1050) (turpmāk –Īpašniece) valdes locekles Solvitas Eimanes-Gurleres iesniegums ar lūgumu atcelt detālplānojumu teritorijai starp Veco ceļu, Institūta ielu, Rīgas ielu un Skautu ielu,Jelgavā, jo Detālplānojuma risinājums nav aktuāls, zemes gabala Īpašniece perspektīvā plāno citu apbūves risinājumu un labiekārtojumu atbilstoši Jelgavas valstspilsētas teritorijas plānojumam.

Saskaņā ar likuma “Par pašvaldībām” 41.panta pirmās daļas 1.punktu, Teritorijas attīstības plānošanas likuma 12.panta trešo daļu, 29.pantu un zemes gabala Rīgas ielā 11B, Jelgavā Īpašnieces iesniegumu par Detālplānojuma atcelšanu,

**JELGAVAS VALSTSPILSĒTAS DOME NOLEMJ:**

1. Atzīt par spēku zaudējušu Jelgavas domes 2002. gada 13. jūnija lēmumu Nr.12/6 “Par Jelgavas pašvaldības saistošo noteikumu Nr.47 “Teritorijas starp Veco ceļu, Institūta ielu, Rīgas ielu un Skautu ielu detālais plānojums” apstiprināšanu”.

2. Izdot Jelgavas valstspilsētas pašvaldības 2022. gada 28. jūlija saistošos noteikumus Nr.22-25 “Jelgavas pašvaldības 2002. gada 13. jūnija saistošo noteikumu Nr.47 “Teritorijas starp Veco ceļu, Institūta ielu, Rīgas ielu un Skautu ielu detālais plānojums” atzīšana par spēku zaudējušiem” (pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 28. jūlijā